Lietuvos Respublikos ambasada Kroatijos Respublikoje, Juodkalnijai, Kosovo Respublikai ir Šiaurės Makedonijos Respublikai

**AKTUALIOS EKONOMINĖS INFORMACIJOS SUVESTINĖ**

2022.12.01-2022.12.31

(Data)

|  |  |  |  |
| --- | --- | --- | --- |
| Data | Pateikiamos informacijos apibendrinimas | Informacijos šaltinis | Pastabos |
| Lietuvos eksportuotojams aktuali informacija |
|  | Nuo 2023 m. sausio 1 d. Kroatijoje įvedama ES valiuta euras.  |  |  |
|  | Eurostat duomenimis, 2021 m. BVP vienam gyventojui Kroatijoje, išreikštas perkamosios galios paritetu (PGP), sudarė 70 proc. (Lietuvoje - 89 proc.) ES valstybių narių vidurkio. Faktinis individualus vartojimas (AIC) Kroatijoje sudarė 72 proc. (Lietuvoje – 97 proc.) vidurkio, o tai 5 proc. daugiau nei 2020 m., kuomet Kroatijos AIC siekė 67 proc. ES vidurkio. | [GDP per capita, consumption per capita and price level indices - Statistics Explained (europa.eu)](https://ec.europa.eu/eurostat/statistics-explained/index.php?title=GDP_per_capita,_consumption_per_capita_and_price_level_indices) |  |
|  | 2022 m. lapkričio mėnesio Statistikos biuro duomenimis, vartotojų kainos per metus išaugo 13,5 proc., o spalio mėn. - 13,2 proc. Asmeninio vartojimo prekės ir paslaugos per mėnesį pabrango vidutiniškai 0,9 proc., o per metus - 10,1 proc. 2022 m. labiausiai augo energijos kainos (21,2 proc.), maisto produktų ir nealkoholinių gėrimų (19,2 proc.), restoranų ir viešbučių (17 proc.), baldų, namų įrangos ir namų ūkio priežiūros (16,6 proc.), būsto, vandens, elektros, dujų ir kito kuro (16,5 proc.), transporto paslaugų (13,3 proc.), poilsio ir kultūros paslaugų (9,1 proc.), drabužių ir avalynės – 5,8 (proc.), alkoholinių gėrimų ir tabako (4,6 proc.). Lėčiausiai augo ryšių paslaugų kainos (0,9 proc.). Teigiama, kad metinį infliacijos augimą labiausiai įtakojo pabrangę maisto produktai ir nealkoholiniai gėrimai (4,98 proc.), būstas, vanduo, elektra, dujos ir kitas kuras (2,78 proc.). ), transporto (1,96 proc.), baldų, namų įrangos ir nuolatinės buities priežiūros kategorijoje (0,95 proc.), restoranų ir viešbučių (0,85 proc.).  | [CIJ-2022-1-1/11 Consumer Price Indices, 2022 | Državni zavod za statistiku (dzs.hr)](https://podaci.dzs.hr/2022/en/29199) |  |
| Investicijoms pritraukti į Lietuvą aktuali informacija |
|  |  |  |  |
| Lietuvos verslo plėtrai aktuali informacija |
|  | Patvirtintas Papildomo pelno mokesčio įstatymas, pagal kurį naująjį mokestį turės mokėti visos įmonės, kurių metinės pajamos 2022 m. viršys 40 mln. EUR. Bus taikomas 33 proc. mokesčio tarifas nuo didesnio nei 20 proc. pelno, lyginant su ankstesnių ketverių metų vidurkiu. Tai bus vienkartinis “solidarumo” mokestis, o surinktos lėšos bus skiriamos tiesioginėms išmokoms pažeidžiamiausiems namų ūkiams paremti. Tikimasi surinkti apie 265 mln. EUR mokesčių pajamų. | [Zakon o dodatnom porezu na dobit (nn.hr)](https://narodne-novine.nn.hr/clanci/sluzbeni/2022_12_151_2333.html) |  |
|  | Nuo 2023 m. sausio 1 d. įsigalioja Darbo įstatymo pataisos, kurios numato 50 proc. didesnio darbo užmokesčio mokėjimą už darbą sekmadieniais (iki šiol už darbą sekmadieniais buvo mokamas vidutiniškai 37 proc. didesnis darbo užmokestis). Taip pat numatyta, kad darbdaviai privalės kompensuoti darbuotojams išlaidas, patirtas dirbant nuotoliniu būdu, jei darbuotojas daugiau nei septynias dienas per mėnesį dirba namuose ar nuotoliniu būdu. Be to, darbuotojams nebereikės pagrindinio darbdavio sutikimo dirbti antrą darbą; atlyginimai bus mokami tik į darbuotojų banko sąskaitas.Nuo 2024 m. sausio 1 d. įsigalios Darbo įstatymo pataisos, skirtos skaitmeninių platformų (tokių kaip „Glovo“, „Bolt“, „Uber“ ir kt.) darbuotojų teisėms apsaugoti.  | [Zakon o izmjenama i dopunama Zakona o radu (nn.hr)](https://narodne-novine.nn.hr/clanci/sluzbeni/2022_12_151_2343.html) |  |
|  | IMD paskelbtame Pasaulio talentų reitinge (WTR) Kroatija 2022 m. pakilo septyniomis vietomis į 42 vietą (Lietuva – 26 vietoje). Geriausiai vertinamas pradinio ugdymo mokinių ir mokytojų skaičiaus santykis (4-a vieta) bei vidurinių mokyklų mokinių ir mokytojų skaičiaus santykis (1-a vieta).  | [World Talent Competitiveness Rankings - IMD](https://www.imd.org/centers/world-competitiveness-center/rankings/world-talent-competitiveness/) |  |
|  | Kroatijos IT pramonė auga sparčiau nei kitos ekonomikos sritys, tačiau IT sektoriaus atlyginimai vis dar atsilieka nuo Europos vidurkio. Kroatijos ūkio rūmų IT pramonės asociacija siūlo tobulinti IT sektoriaus teisinį ir finansinį reglamentavimą, numatyti mokesčių lengvatas IT įmonių atlyginimams, tobulinti švietimo sistemą. Nuo 2017 m. IT įmonių skaičius Kroatijoje kasmet didėjo vidutiniškai po 11 proc. ir 2021 m. pabaigoje buvo daugiau nei 6500 IT įmonių, kuriose dirbo daugiau nei 39,6 tūkst. darbuotojų. Lyginant su 2020 m., 2021 m. EBITDA padidėjo iki 31,4 proc. ir buvo net 109 proc. didesnis nei prieš penkerius metus. 2021 m. IT sektoriaus pajamos viršijo 4,25 mlrd. EUR, o tai sudarė 15 proc. daugiau nei 2020 m. ir 57 proc. daugiau nei prieš 5 metus. 2021 m. per metus atlyginimai vidutiniškai išaugo 8,4 proc. iki šiek tiek daugiau nei 1262 EUR (tai yra 50 proc. daugiau nei vidutinis atlyginimas Kroatijoje), tačiau vidutiniai bruto atlyginimai nuo Europos IT pramonės vidurkio vis dar atsilieka net iki 60 proc. | Kroatijos ūkio rūmų duomenys, <https://bit.ly/3FHBqPL> |  |
| Lietuvos turizmo sektoriui aktuali informacija |
|  | 2022 m. I pusmetį Kroatijos turizmo sektorius gavo 3,172 mlrd. EUR pajamų, o tai yra 117 proc. (arba 1,712 mlrd.) daugiau nei prieš metus. Per pirmuosius devynis 2022 m. mėnesius Kroatijoje užregistruota 17,2 mln. turistų, kurie praleido 99,7 mln. naktų (86,6 mln. naktų praleido užsienio turistai, o vietiniai turistai - 15 mln.), o tai sudaro 37 proc. daugiau atvykusiųjų ir 24 proc. daugiau nakvynių nei buvo užfiksuota rekordiniais 2019 m. Dažniausiai turistai apsistojo Istrijos (28,5 mln. nakvynių), Splito-Dalmatijos (18,6 mln.), Primorje-Gorski Kotar (17,5 mln.), Zadaro (14,5 mln.), Dubrovniko-Neretvos (7,4 mln.), Šibeniko-Knino (6,5 mln.) apskrityse. Populiariausi turistiniai miestai: Rovinj (4 mln. nakvynių), Dubrovnik (3,4 mln.), Poreč (3,3 mln.), Medulin (2,9 mln.), Splitas (2,8 mln.). Daugiausia naktų praleido turistai iš Vokietijos (24 mln.), slovėnai (9,7 mln.), austrai (7,7 mln.), lenkai (6,5 mln.), čekai (5,9 mln.), italai (4 mln.), britai (3,4 mln.), slovakai (3,3 mln.), olandai (3,2 mln.). Dažniausiai turistai apsistojo apartamentuose (38,2 mln. naktų), viešbučiuose (20,5 mln.) ir kempinguose (20,3 mln.). | [Ministarstvo turizma i sporta Republike Hrvatske - Tourism results in first 9 months at 92% of arrivals, 97% of overnight stays of 2019 (gov.hr)](https://mint.gov.hr/news-11455/tourism-results-in-first-9-months-at-92-of-arrivals-97-of-overnight-stays-of-2019/23262) |  |
| Bendradarbiavimui MTEPI[[1]](#footnote-1) srityse aktuali informacija |
|  |  |  |  |
| Lietuvos ekonominiam saugumui aktuali informacija  |
|  | Pirmą kartą po trejų metų Zagrebe vykusiame Kroatijos ir Kinijos verslo forume dalyvavo daugiau nei 40 įmonių, iš kurių – 15 iš Kinijos. Forumą organizavo Kroatijos ūkio rūmai (HGK) ir Kinijos tarptautinės prekybos skatinimo taryba (CCPIT). HGK paskelbė apie rūmų biuro Šanchajuje atidarymą. HGK duomenimis, Kinijos investuotojai vertina Kroatijos geostrateginę padėtį, domisi investicijomis Kroatijoje, ypač į logistikos ir transporto sektorių (vieni sėkmingiausių pavyzdžių - Pelješako tiltas ir Senjo vėjo jėgainių parkas), domisi žemės ūkio ir maisto pramonės, IT, energetikos, turizmo ir nekilnojamojo turto sektoriais. 2021 m. pabaigoje Kinijos investicijos Kroatijoje siekė 179,5 mln. EUR. Dvišalė Kinijos ir Kroatijos prekyba sparčiai auga ir 2021 m. viršijo 1,87 mlrd. EUR. 2022 m. per pirmuosius 8 mėnesius Kroatijos importas iš Kinijos žymiai išaugo (pasiekė 889 mln. EUR) ir gerokai viršijo Kroatijos eksportą, kuris sudarė 62 mln. EUR. Kroatijos eksporte į Kiniją vyrauja žaliavos ir mažai perdirbti produktai kaip mediena (sudaro beveik 40 proc. eksporto), marmuras, kalkakmenis. Verslo forume dalyvavusių Kinijos įmonių interesai Kroatijoje:- „Hainan Nanhai Blue Capacity Economic Development“ planuoja pradėti pašarų, mėsos ir mėsos gaminių gamybą Čekijoje, Lenkijoje ir Kroatijoje;- „Xi'an TianLong Science and Technology“ siūlo bendradarbiauti genetinių tyrimų ir molekulinės diagnostikos tyrimų, instrumentų ir in vitro diagnostikos reagentų kūrimo ir gamybos srityse;- „BGI Genomics“ siekia bendradarbiauti su Kroatijos medicinos ir mokslo įstaigomis diegiant jų genomo sekos nustatymo technologiją ir tyrimus;- pasaulinė Kinijos maisto pramonės platforma „COFCO International“ siekia bendradarbiauti žemės ūkio, miškininkystės ir žvejybos sektoriuose;- Kinijos ir Lenkijos akcinės laivybos kompanija ieško bendradarbiavimo glimybių pervežant sunkiasvorius krovinius;- „CHINT Noark Electric“ siekia bendradarbiauti su Kroatijos energetikos pramone;- „Ningbo Sanxing Smart Electric“ siekia patekti į Kroatijos rinką su elektros skirstymo ir naudojimo sistemų sprendimais – nuo išmaniųjų skaitiklių, transformatorių ir pastočių iki elektromobilių įkroviklių;- „Shaanxi Zhongtuo Mine Equipment“, kuri specializuojasi kuriant ir parduodant įrangą tiltų, greitkelių ir tunelių statybai, ieško partnerių ir atstovų Kroatijos rinkai;- „Anshan Xingong Construction“ svarsto bendradarbiavimo statybinių medžiagų gamybos srityje galimybes;- rutulinių guolių gamintojas „Xibei Bearing“ ieško galimybių patekti į Kroatijos rinką;Kroatijos ir Kinijos ekonomikos forume taip pat dalyvavo jau Kroatijoje veikiančios „Huawei Croatia“ bendrovės atstovai, siekiantys stiprinti bendradarbiavimą IRT infrastruktūros klausimais. | [Croatian-Chinese Economic Forum Returned After Three Years (total-croatia-news.com)](https://www.total-croatia-news.com/news/65993-croatian-chinese-economic-forum)[Zagreb hosts Croatia-China Business Forum-Xinhua (news.cn)](https://english.news.cn/europe/20221126/19f1d5c2848a4dadb39e08a86625dc42/c.html) |  |
|  | Kroatijos naftotiekių operatorius JANAF pasirašė dvejų metų sutartį su Serbijos naftos ir dujų bendrove „Naftna Industrija Srbije“ (NIS), kurios didžioji dalis akcijų priklauso Rusijos „Gazprom“, dėl žalios naftos gabenimo JANAF naftotiekiu į Serbiją, nors anksčiau buvo skelbta, kad sustabdys transportavimą dėl ES sankcijų Rusijos naftos importui. Pagal sandorį NIS rezervavo 6,2 mln. tonų transportavimo pajėgumų. Teigiama, kad pusė visos iš Rusijos į Serbiją importuojamos naftos gabenama JANAF naftotiekiu.  | [Croatia’s JANAF pipeline signs 2-year oil transport deal with Serbia – EURACTIV.com](https://www.euractiv.com/section/politics/news/croatias-janaf-pipeline-signs-2-year-oil-transport-deal-with-serbia/) |  |
|  | Kroatijos užsienio reikalų ir Europos reikalų ministerijos teigimu, Kroatijos iniciatyva Rusijos “Sberbank” dukterinė įmonė “SBK ART”, kuriai priklauso 43,4 proc. Kroatijos maisto gamybos ir mažmeninės prekybos koncerno „Fortenova“ akcijų, buvo įtraukta į ES taikomų sankcijų sąrašą. Įtraukus į sankcijų sąrašą įšaldytas visas “SBK ART” turtas, įskaitant ir „Fortenovos“ nuosavybės dalį. Ministerija, komentuodama anksčiau „Sberbank“ paskelbtą informaciją apie parduotą “SBK ART” turtą Jungtinių Arabų Emyratų (JAE) investuotojui Saif Alketbi, pareiškė, kad tai buvo fiktyvus sandoris.  | <https://bit.ly/3YzzCiP> |  |
|  |  |  |  |
| Bendra ekonominė informacija |
|  | **KROATIJA** |  |  |
|  | EBPO generalinio sekretoriaus pavaduotojo U.V. Knudseno teigimu, per trejus–septynerius metus Kroatija galėtų tapti EBPO nare. Derybos dėl narystės EBPO pirmiausia bus orientuotos į valstybės valdomų įmonių valdymą, teisinės valstybės principus ir teismų sistemą. Iš EBPO narystei būtinų įgyvendinti 260 teisinių priemonių Kroatija įvykdė 39 (11 iš jų 2022 m.) - mažiausiai iš visų šešių šalių kandidačių (Brazilija įvykdė 114, Rumunija – 66, Bulgarija ir Argentina – po 55, o Peru – 49). | <https://bit.ly/3XVZQMa> |  |
|  | Kroatijos gynybos ministerija su Prancūzijoje įsikūrusia tarptautine Europos raketų gamybos įmone “MBDA” pasirašė trumpojo nuotolio mobiliosios oro gynybos raketų sistemos Mistral pirkimo sutartį. Sandorio vertė - 53,85 mln. EUR, kurie bus sumokėti per penkerius metus. Pirmasis raketų pristatymas numatomas 2024 m. pradžioje.  | <https://bit.ly/3FISchf> |  |
|  | Vyriausybė išmokės 93 mln. EUR vienkartinės paramos pensininkams, gaunantiems socialines pašalpas, pašalpas už vaikus ir nukentėjusiems nuo žemės drebėjimų. Pensininkai, kurių mėnesinės pajamos siekia iki 579 EUR, gaus vienkartinę 53-159 EUR pašalpą. Vienkartinė 133 EUR išmoka bus mokama gaunantiems socialines pašalpas (bedarbiams, gaunantiems minimalias pajamas, invalidumo pašalpas, veteranams ir kt.). Apie 123 tūkst. gyventojų, gaunančių pašalpas už vaikus, sulauks vienkartinės 40-146 EUR išmokos. Po žemės drebėjimų laikiname būste gyvenantiems asmenims bus išmokėta po 265 EUR, iki 1333 EUR vienam namų ūkiui. | [Vlada Republike Hrvatske - Novim paketom mjera, vrijednim više od 700 milijuna kuna, osigurana pomoć za gotovo milijun građana (gov.hr)](https://vlada.gov.hr/vijesti/novim-paketom-mjera-vrijednim-vise-od-700-milijuna-kuna-osigurana-pomoc-za-gotovo-milijun-gradjana/37559) |  |
|  | Iki 2022 m. gruodžio 15 d. Kroatija iš Europos struktūrinių ir investicijų fondų (ESIF) iš viso įsisavino 8,94 mlrd. EUR, o tai sudaro 83,3 proc. ES fondų asignavimų. 2014–2020 m. laikotarpiu Kroatijai iš ESI fondų buvo skirta 10,73 mlrd. EUR. Iki 2022 m. gruodžio 15 d. buvo sudaryta sutarčių už 13,79 mlrd. EUR (tai sudaro 128,49 proc. skirtų lėšų). Regioninės plėtros ir Europos Sąjungos fondų ministerijos duomenimis, nuo 2013 m. iki 2022 m. gruodžio 15 d. skirtumas tarp lėšų, sumokėtų iš ES biudžeto Kroatijai, ir lėšų, Kroatijos sumokėtų į ES biudžetą, siekia 7,7 mlrd. EUR Kroatijos naudai.  | [Ministarstvo regionalnoga razvoja i fondova Europske unije - Korisnicima isplaćeno više od 83% dodijeljenih sredstava ESI fondova (gov.hr)](https://razvoj.gov.hr/vijesti/korisnicima-isplaceno-vise-od-83-dodijeljenih-sredstava-esi-fondova/5122) |  |
|  | Didžiausia regiono energetikos inžinierijos įmonių grupė „Končar“ pasirašė sutartį su Graikijos elektros kompanija (Public Power Corporation – PPC) dėl pirmojo 2x90 MW instaliuotos galios Messochora hidroelektrinės Atėnuose atgaivinimo etapo.  | [Koncar Revitalising Greek Messochora Plant After 20 Years of Waiting (total-croatia-news.com)](https://www.total-croatia-news.com/business/66062-koncar) |  |
|  | Per pirmuosius devynis 2022 m. mėnesius „Fortenova“ grupė gavo 71 mln. EUR pelno, kai tuo tarpu 2021 m. tuo pačiu laikotarpiu patyrė 51 mln. EUR nuostolių. Didžiausią įtaką verslo rodiklių augimui turėjo turizmo sezonas ir veiklos patobulinimas. | [Fortenova Profit Reaches Impressive 534 Million Kuna (total-croatia-news.com)](https://www.total-croatia-news.com/business/66029-fortenova-profit) |  |
|  | Splito laivybos bendrovė „Jadroplov“ sudarė sutartį su Japonijos laivų statykla „Seseke“ dėl naujo tanklaivio suskystintoms naftos dujoms gabenti statybos ir pirkimo.  | [HRT: Jadroplov - nakon preuzimanja "Marka Marulića" ugovoren novi LPG tanker ....](https://radio.hrt.hr/radio-split/vijesti/jadroplov-nakon-preuzimanja-marka-marulica-ugovoren-novi-lpg-tanker-10502621) |  |
|  | **JUODKALNIJA** |  |  |
|  | Juodkalnijos valstybinė elektros energetikos įmonė Elektroprivreda Crne Gore (EPCG) susitarė su Turkijos įmone Tosçelik dėl 100 proc. plieno gamyklos Željezara Nikšić nuosavybės įsigijimo, kurioje EPCG ketina atidaryti technologijų centrą saulės kolektorių gamybai. Sandorio vertė – 20 mln. EUR. 2022 m. rugsėjo mėnesį Juodkalnijos vyriausybė įsigijo EPCG akcijų paketą už 15 mln. EUR.  | [Power utility EPCG to buy Nikšić steelworks, set up solar energy firm (balkangreenenergynews.com)](https://balkangreenenergynews.com/power-utility-epcg-to-buy-niksic-steelworks-set-up-solar-energy-firm/) |  |
|  | EPCG toliau plečia savo saulės energijos projektus „Solari 3000+“ ir „Solari 500+“. Šį mėnesį EPCG patvirtino projektą „Solari 5 000+“, kuris 5 tūkst. namų ūkių, įmonių ir gyvenamųjų namų pasiūlys ant stogo įrengti saulės elektrines. „Solari 5000+“ programa leis sukurti papildomą 70 MW saulės energijos galios, kurios vertė sieks 70 mln. EUR. Vartotojams numatyta galimybė gauti 20 proc. investicijų subsidiją. Pranešama, kad „Solari 3000+“ ir „Solari 500+“ projektai sulaukė sėkmės, daugiau nei 14 tūkst. vartotojų pareiškė norą įsirengti fotovoltines sistemas. Teigiama, kad EPCG taip pat ketina pradėti Solari 10 000+ programą ir tikisi gauti finansavimą iš ES fondų.  | [Montenegro's EPCG to expand Solari program with 5,000 rooftop PV units (balkangreenenergynews.com)](https://balkangreenenergynews.com/montenegros-epcg-to-expand-solari-program-with-5000-rooftop-pv-units/) |  |
|  | **ŠIAURĖS MAKEDONIJA** |  |  |
|  | Slovėnijos baterijų gamintojas TAB Mak Šiaurės Makedonijoje statys 8,4 MW saulės energijos parką, kuris padengs 25 proc. Šiaurės Makedonijos elektros energijos poreikių.  | [Battery manufacturer TAB Mak builds 8.4 MW solar park in North Macedonia (balkangreenenergynews.com)](https://balkangreenenergynews.com/battery-manufacturer-tab-mak-builds-8-4-mw-solar-park-in-north-macedonia/) |  |
|  | **KOSOVAS** |  |  |
|  | ES investuos 91 mln. EUR į transeuropinio transporto tinklo (TEN-T) geležinkelio jungties, jungiančios Kosovą su regionu ir likusia Europa, atnaujinimą. Šį mėnesį pradėtas antrasis projekto etapas – 34 km ilgio Fushë Kosovë/Kosovo Polje – Mitrovicë/Mitrovica atkarpos atstatymo etapas. Iki 2023 m. pabaigos turi būti baigtas pirmasis projekto etapas - 66 km ilgio atkarpos nuo sienos su Šiaurės Makedonija iki Fušės Kosovo tobulinimas. Tuo pat metu vyksta pasiruošimas tobulinti trečiąją atkarpą nuo Mitrovicos. Per ateinančius 15 mėnesių bus atlikta iki 68 mln. EUR vertės darbų. ES skirs 27 mln. EUR paramos per savo Vakarų Balkanų šalių ekonomikos ir investicijų planą, o Europos rekonstrukcijos ir plėtros bankas (ERPB), o Europos investicijų bankas (EIB) skirs 41 mln. EUR paskolos. 10-oji geležinkelio linijos, einančios iš Šiaurės Makedonijos, per visą Kosovą ir į Serbiją, ilgis yra 256 kilometrai; 148 iš šių kilometrų yra Kosove. | [EU Invests €91 Million to Kosovo to Help Improve Its Railway Connection With Europe - SchengenVisaInfo.com](https://www.schengenvisainfo.com/news/eu-invests-e91-million-to-kosovo-to-help-improve-its-railway-connection-with-europe/) |  |
|  | ES, Pasaulio bankas ir Kosovo vyriausybė bendrai finansuoja 70 viešųjų pastatų energijos vartojimo efektyvumo didinimo projektą. ES iki šiol skyrė 13 mln. EUR energijos vartojimo efektyvumui gerinti. Papildomai energijos vartojimo efektyvumui ir perėjimui prie atsinaujinančių energijos šaltinių numatoma skirti 75 mln. EUR pagal ES Energetikos paramos paketą Kosovui. | [EU, World Bank, and Kosovo Government invest in energy efficiency; over 1200 primary school students in Podujevë/Podujevo enjoy better learning conditions | EEAS Website (europa.eu)](https://www.eeas.europa.eu/delegations/kosovo/eu-world-bank-and-kosovo-government-invest-energy-efficiency-over-1200-primary_en?s=321) |  |
| Kita ekonominiam bendradarbiavimui aktuali informacija |
|  |  |  |  |

Parengė: Giedrė Šidagytė-Gudaitienė, tel. +385 12079203

1. MTEPI - moksliniai tyrimai, eksperimentinė plėtra ir inovacijos [↑](#footnote-ref-1)